**Cerul este plin de îngeri**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

Cerul este plin de îngeri

Mă tem ,Doamne,de-ntuneric

și de boală-n zori și frig,

de tot ce-i perfid și aspru

și-n genunchi spre ceruri strig.

Mă tem de grădini sub gheață

de câmpul pustiu și gol,

de pasărea cu cioc vânăt

care ne tot dă ocol.

Milă mi-e de cuiburi goale

de case scrâșnind zăvorul,

de bătrânii-nchiși în casă

lăsând întristat pridvorul.

Mi-e milă de satul singur

și de burgul părăsit,

de tăcerea ce cuprinde

vrejul vieții înverzit.

Și mă rog,Doamne,cu lacrimi

cerul este plin de îngeri

ce poartă pe albe aripi

ale mele triste plângeri.